ઘરે પરત ન ફરતા પરિવારજનોએ શોધખોળ શરૂ કરી હતી અને આજે વહેલી સવારે ઈંટોદા ગામની સીમમાં આવેલ એક ખેતરમાંથી ઠાકોર સોમીબેનની લાશ મળી આવી હતી અને તીક્ષ્ણ હથિયારના ઘા મારી હત્યા કરાઈ હોય તેવું પણ પ્રકાશમાં આવવા પામ્યું હતું ત્યારે આ બાબતની જાણ ખેતરના માલીકે પોલીસને કરતા પોલીસ તેમજ ઠાકોર પરિવારના લોકો તાબડતોબ ઘટના સ્થળે દોડી આવ્યા હતા ત્યારે આ હત્યા અંગે શંકા રાખી સોમીબેનના પરિવારજનોએ પતિ પોપટજી વિરૂધ્ધ ચાણસ્મા પોલીસ મથકે ફરિયાદ નોંધાવતા પોલીસ પોપટજી ઠાકોરને ઝડપી પાડવા ચક્રોગતિમાન કર્યા હતા ત્યારે બપોરના સુમારે પાટણ-ચાણસ્મા હારીજ ત્રણ રસ્તા નજીક ઝાડીમાં ફાંસો ખાધેલ હાલતમાં પોપટજીની લાશ મળી આવતા આ બાબતની જાણ પોલીસને કરાતા પોલીસ તાબડતોબ ઘટના સ્થળે પહોંચી વધુ તજવીજ હાથ ધરી છે.